Iwakken a neḥdeṛ i inejmueen-nneɣ, neqbel a needdi si leɣwabi neɣ a nqabel lehwa d usemmiḍ. Xas akken neeggu m’ara nfakk lxedma neɣ neţmagar-ed cceddat, ayagi ur ɣ-iqeṭṭee ara a neţţemlil d Inagan n Yahwa. Acu i ɣ-d-yeţţawi lmeǧhud-agi?
Yeţţeeǧab-aɣ lḥal. Amceggee Bulus yenna i ieeggalen n tjemmuyae ad ‘ţţemḥadaren gar-asen.’ Am wakken yenna-yasen ad ţnadin ad myussanen wway gar-asen. (Ieebṛaniyen 10:24) S imeslayen-agi, yeţweṣṣi-yaɣ a neţḥebbiṛ wa ɣef wa. M’ara neţţissin ieeggalen nniḍen n tejmaet, neţţarra-d s lexbaṛ belli qublen cceddat icuban tid-nneɣ. Zemren ihi a ɣ-eiwnen a tent-neɣleb.
Nseeeu leḥbab n lebda. Wid i neţţaf deg inejmueen-nneɣ mačči ţ-ţamusni kan i ten-nessen, d leḥbab-nneɣ i llan. Di teswiein nniḍen, neseedday lweqt lwaḥid bac a nezhu akken iqwem lḥal. Acu i d-teţţawi lemeacṛa am tagi? Neţnadi a nemyefk lqima, dɣa teţţeǧhad leḥmala-nneɣ. Akka, m’ara d-yemmager walbeeḍ seg-neɣ iɣeblan, neţeawan-it seg wul, axaṭer yuɣ lḥal teǧhed tdukli-nneɣ. (Lemtul 17:17) M’ara neţeacaṛ ieeggalen meṛṛa n tejmaet-nneɣ, neţbeggin-ed belli mkul yiwen “iţḥebbiṛ ɣef wayeḍ.”—1 Ikurintiyen 12:25, 26.
Neţweṣṣi-k aţ-ţextiṛeḍ leḥbab-ik ger wid ixeddmen lebɣi n Ṛebbi. Aţ-ţafeḍ leḥbab am wigi ger Inagan n Yahwa. Ur ţţaǧǧa acemma a k-iqḍee aţ-ţemlileḍ yid-neɣ!
kab_Latn kab_Latn kab_Latn kab_Latn